Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA välisminister Kerry õhutab Iisraeli ja palestiinlasi
kindlale ja loovale juhtimisele vägivalla lõpetamiseks.
Iisraeli kaitseminister Ya'alon:
Iisraeli ähvardavad süvenevad ohud Iraani toetatud islamimilitantide poolt.
Vägivaldsustes hukkunud iisraellaste arv tõusis 11-le.
76-aastane Richard Lakin sai 13.10 Jeruusalemmas haavata,
kui kaks palestiinlast nugade ja tulirelvadega bussi ründasid.
Lakin suri saadud haavadesse. Ta oli Iisraeli ameeriklane,
kes oli USAs koolidirektoriks ja kolis Iisraeli 1980. aastate algul.
Sellest peale õpetas ta araablaste ja juutide koolis
ning püüdis kooselu edendada.
Peaminister Netanyahu otsustas kuu alguses
keelata Iisraeli ministreil ja seadusandjail Templimäele minna,
et maha rahustada pühapaigaga seotud pingeid.
Knesseti liige Ghattas Ühendatud Araabia Nimekirjast eiras keeldu.
Netanyahu sõnul püüdis Ghattas provokatsiooniga õli tulle valada.
Kaks nädalat on Templimäel rahu valitsenud.
Püüame seda säilitada, kuid see paistab kedagi häirivat.
Parlamendiliige Ghattas käis Templimäel ja al-Aqsas.
Kinnitan, et ta ei teinud seda selleks, et palvetada.
Ta tegi seda provokatsiooniks ja õli tulle valamiseks.
Minu juhiste kohaselt eskortis politsei ta sealt välja.
Ma ei luba ühelgi Knesseti liikmel ega ministril Templimäel tüli õhutada.
Kutsun kõiki Knesseti liikmeid ja avaliku elu tegelasi
eriti praegusel ajal vastutustundlikult käituma.
Ghattas vastas Netanyahule oma Facebooki lehel.
Ta ütles: "Minu käik al-Aqsale, mis asub Templimäel,
on põhiõigus, mis ei provotseeri ega pole vägivaldne."
Ta lisas, et see, kes õhutab seal mitte käima, õhutab vägivalda.
Knesseti spiiker Edelstein palus Knesseti liikmeil
mõnda aega Templimäele mitte minna.
Ta ütles, et julgeolekuaparaadi hinnangul
visiidid hetkel ilmselt halvendaksid julgeolekuolukorda,
viiksid vägivallani ja õõnestaksid üldist turvatunnet.
USA välisminister Kerry õhutas Palestiina omavalitsust POd
lõpetama vägivalla õhutamist ning nii Iisraelilt kui palestiinlastelt
kindlat ja loovat juhtimist vägivalla lõpetamiseks.
On ülioluline, et Iisrael teeks tähtsaid samme,
mis annaksid palestiinlaste juhtidele võimalusi
arendada majandusvõimalusi ja rahva igapäevast elukvaliteeti.
Sama tähtis on ka see, et palestiinlaste juhid
lõpetaksid vägivalla õhutamise ja pakuksid lisaks sõnadele ka muud.
Nad peaksid pakkuma lahendusi, mis tõeliselt parandaksid elu,
vähendaksid vägivalda ja tõhustaksid iisraellaste julgeolekut.
Kindel ja loov juhtimine on kesksed mõlemalt poolt.
Kahe riigi lahendus karmide julgeolekukorraldustega
on ainus elujõuline lahendus.
Kerry rõhutas, et Iisraeli ja palestiinlaste olukorra halvenemine
muutub aja jooksul vastuvõetamatuks.
Ta ütles, et kasvav vägivald näitab vältimatut vajadust
jõuda regioonis rahuni ja lisas, et need,
kes püüdlust asjatuks nimetavad, räägivad rumalusi.
Iisraeli kaitseminister Ya'alon
ütles pressikonverentsil USA kaitseministri Carteriga,
et Iraani toetatud islamimilitandid ähvardavad Iisraeli.
Viimased aastad on Lähis-Idas eriti tormilised olnud. Riigid lagunevad
ning asemele kerkib erinevaid entiteete ja terrorirühmitusi.
Paljud neist kuuluvad Ülemaailmsesse Džihaadi ja ISISesse.
Üks võitleb teise vastu ning ülistab surma ja hävingut
ja heidab väljakutse kogu USA juhitud läänemaailmale.
Mõningaid terrorirühmitusi rahastab, relvastab ja koolitab Iraan.
Tuumalepingust hoolimata
peab Iraan USAd endiselt suureks saatanaks ja Iisraeli väikseks.
Iraan laiendab oma terrorismi haaret kõikjale Lähis-Idasse,
Euroopasse, USAsse, Kaug-Itta, kõikjale,
kus Läänele võib väljakutseid heita ja islamirevolutsiooni levitada.
Iraan on üdini seotud Süüria lahingutega
ja kaitseb Assadi mõrvahimulist valitsust.
Iraan toetab ja juhib ka Hezbollah't,
mis tegutseb lisaks Liibanonile ka Süürias, meie kirdepiiril,
kust võib veel rohkem terrorirünnakuid korraldada.
Üldiselt ütleksin, et Iraan püüab pidevalt
kahjustada Iisraeli ja selle kodanikke terrorismiga meie piiridel
nii põhjast lõunasse kui merede taga.
Iraan ähvardab ka USA huve Lähis-Idas nii otseselt
kui õõnestades läänemeelseid sunniitlike valitsusi.
Ya'alon viitas ka viimatisele palestiinlaste vägivallale.
Ta pani osa süüd selle eest Iraanile ja selle käepikendustele,
sest Iraan püüab kogu Lähis-Ida tulle süüdata.
Viimasel ajal on Iisrael kogenud palestiinlaste terrorismilainet.
Selle juured on peamiselt julmas Iisraeli vastases ässitamises.
Osaliselt on süüdi ka Iraani ja selle käepikenduste püüdlused
Lähis-Ida tulle süüdata ning Islamidžihaadi mõju.
USA kaitseminister Carter ütles,
et Iraani tuumalepe P5+1 maadega,
kuhu kuuluvad ÜRO Julgeolekunõukogu alalised liikmed
USA, Venemaa, Hiina, Prantsusmaa, Inglismaa ja Saksamaa,
on kaotanud osa, kuid mitte kõiki Iraani tekitatud ohte.
Meie vastutus Iraani tuumalepingu suhtes,
mis on hea leping, sest kaotab ühe otsustava riski,
kuid ei kaota kõiki Iraanist johtuvaid ebakindlusi ja riske.
Seepärast jääb meie vastutus Iraani halvaloomulise mõju osas Lähis-Idas
endiseks. Iraani mõju puudutab osaliselt ka Iisraeli.
Meie pühendumine oma liitlastele ja teistele Pärsia lahe sõpradele
ning meresõiduvabadusele jääb muutumatuks.
Jätame jõusse sõjalise lahenduse võimaluse juhuks,
kui Iraan lepingut ei järgi.
See kuulub lepingu garantiidesse lisaks karmile verifitseerimisele.
Iisrael on sellest ilmselt huvitatud ja veelgi rohkem USA.
On meie mõlema huvides kindlustada, et lepingu täitmist kontrollitakse.
See on mõlema oluline huvi.
Olen saanud president Obamalt käsu kindlustada,
et sõjaline lahendus jääks jõusse.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri